**Ministerul Mediului**



**Agenţia Naţională pentru Protecţia Mediului**

**AGENŢIA PENTRU PROTECŢIA MEDIULUI BRĂILA**

**Raport**

privind CALITATEA FACTORILOR DE mediu

judeŢul BrĂila

**IULIE**

**2017**

# Capitolul 1

# 1. REŢEAUA PENTRU SUPRAVEGHEREA CALITĂŢII AERULUI ÎN JUDEŢUL BRĂILA

# REŢEAUA DE URMĂRIRE A PULBERILOR SEDIMENTABILE

Prelevări la imisii, conform STAS-ului 12574/87, se fac numai la pulberile sedimentabile monitorizate în reţeaua manuală. Aceasta este alcătuită din 10 puncte de control, amplasate astfel:

1. Zona municipiului Brăila - 7 puncte
2. Localitatea Chiscani – 1 punct
3. Localitatea Cazasu – 1 punct

4. Localitatea Vărsătura - 1 punct

Valorile înregistrate în cursul lunii iulie 2017, pe puncte de prelevare, sunt prezentate în tabelul de mai jos :

|  |  |  |  |  |
| --- | --- | --- | --- | --- |
| Nr. crt. | Punct de monitorizare | **PULBERI SEDIMENTABILE**  **CMA = 17 g/m2/lună** | | |
| Concentraţiamedie lunară | Concentraţia medie pe luna anterioară | **Tendinţa mediei** |
| 1. | Sediu APM | 4,46 | - | - |
| 2. | Uzina de apă Brăila | 12,89 | 6,96 | 1,85 |
| 3. | Str. Gen. Gh.Avramescu | 15,14 | 6,46 | 2,34 |
| 4. | Staţia Nord | 11,61 | 2,75 | 4,22 |
| 5. | S.C. Hercules S.A. | 6,36 | 6,25 | 1,01 |
| 6. | Calea Galaţi | 14,49 | 7,26 | 1,99 |
| 7. | Primăria Brăila | 5,64 | 4,84 | 1,16 |
| 8. | Cazasu | 8,68 | 5,40 | 1,60 |
| 9. | TermocentralaChiscani | 4,94 | 2,26 | 2,18 |
| 10. | Vărsătura | 16,80 | 9,015 | 1,86 |

În această lună nu s-au înregistrat depășiri la acest indicator. Maxima lunară, este în punctul de prelevare dinVărsătura și reprezintă 98,8 % din valoarea limitei impuse.

2. REŢEAUA DE URMĂRIRE A PRECIPITAŢIILOR ATMOSFERICE

Această reţea este formată din 5 puncte de recoltare a probelor, amplasate după cum urmează:

* **Sediul Agenţiei pentru Protecţia Mediului Brăila;**
* **Staţia Brăila 1-** Staţia de monitorizare a calităţii aerului de tip – trafic, care este amplasată pe Calea Galaţi, nr. 53;
* **Staţia Brăila 3 -** Staţia de monitorizare a calităţii aerului de tip – suburban, care este situată în Comuna Cazasu, jud. Brăila;
* **Staţia Brăila 4 -** Staţia de monitorizare a calităţii aerului de tip – industrial, care este amplasată pe Şoseaua Baldovineşti (Staţia Nord);
* **Staţia Brăila 5 -** Staţia de monitorizare a calităţii aerului de tip – industrial, care este amplasată în Comuna Chiscani, în vecinătatea SC. Termoelectrica S.A.

În luna iulie cantitate medie lunară de precipitații a fost de 33,88 l/mp.

Precipitații nu au fost acide, valorile pH-ului situându-se în intervalul 7,00 – 7,57 upH.

**2.1 REŢEAUA DE URMĂRIRE A CALITĂŢII APELOR DE SUPRAFAŢĂ**

Evaluarea stării ecologice a apelor de suprafaţă se face pe corpuri de apă cu frecvenţă semestrială.

**2.2 REŢEAUA DE URMĂRIRE A CALITĂŢII APELOR UZATE ÎN CURSURI DE APĂ ŞI CANALIZĂRILE LOCALITĂŢILOR**

Analiza indicatorilor de calitate a apelor uzate a fost efectuată la nivelul judeţului Brăila:

• de agenţi economici, prin sisteme proprii de automonitorizare;

• în cadrul laboratorului A.P.M - Brăila

**2.2.1**. **REŢEAUA DE URMĂRIRE A CALITĂŢII APELOR UZATE DE CĂTRE AGENŢII ECONOMICI**

APM - Brăila a primit rezultatele automonitorizării calităţii apelor uzate pe luna iulie 2017 de la următorii agenţi economici:

* OMV Petrom Marketing SRL - Brotăcelu, Lacu Sărat
* SC” Ceprohart” SA - Brăila
* SC” Vard Brăila” SA - Brăila
* II. Ion Mos - Brăila
* SC ” Rewe România” SRL - Brăila
* SC ” Dedeman ” SRL - Brăila
* Consiliul Județean Brăila - Spitalul Județean de Urgență - Brăila
* CUP Dunărea Brăila pentru stațiile de epurare :
* Brăila
* Movila Miresii
* Făurei
* Însurăței

Faţă de concentraţiile maxime admise de Normativele şi actele de reglementare existente Compania de Utilităţi Publice „ Dunărea” Brăila a înregistrat depăşiri ale indicatorilor monitorizaţi constatate în buletinele de analiză transmise după cum urmează:

* la stația de epurare a municipiului Brăila : azotați (NO3-), azot total (Ntot), fosfor total (Ptot) și fenoli (C6H5OH);
* la staţia de epurare Movila Miresii: materii în suspensii (MTS), consum chimic de oxigen (CCOCr), consum biochimic de oxigen (CBO5), azot total (Ntot), fosfor total (Ptot), substanțe extractibileîn solvenți organici , detergenți sintetici biodegradabili și fenoli (C6H5OH);
* la stația de epurare Făurei : substanțe extractibile în solvenți organici;
* la stația de epurare Însurăței: substanțe extractibile în solvenți organici .

**2.2.2. REŢEAUA DE URMĂRIRE A CALITĂŢII APELOR UZATE DE CĂTRE LABORATORUL APM BRĂILA**

În luna iulie 2017, laboratorul A.P.M Brăila a efectuat analize fizico-chimice la un agent economic care prezintă impact asupra apelor de suprafaţă. Prin monitorizarea indicatorilor menționați în autorizația de mediu s-au înregistrat următoarele depășiri ale valorilor limită impuse de legislația în vigoare: CBO5, materii în suspensie, substanțe extractibile și detergenți.

Laboratorul A.P.M Brăila a monitorizat agenţi economici ale căror ape rezultate din procesul tehnologic sunt deversate în canalizarea oraşului.

Prin monitorizarea indicatorilor menționați în autorizația de mediu s-au înregistrat următoarele depășiri ale valorilor limită impuse de legislația în vigoare:

* substanțe extractibile la Penitenciar Brăila, SC Prodaliment SRL, SC Alidan SRL, SC Alpiline SRL
* substanțe extractibile și materii în suspensie la SC Caș SRL Brăila

# 3. REŢEAUA AUTOMATĂ DE MONITORIZARE A CALITĂŢII AERULUI

Calitatea aerului în judeţul Brăila este monitorizată prin măsurători continue în cinci staţii automate amplasate în zone reprezentative pentru tipurile de staţii existente.

Poluanţii monitorizaţi, metodele de măsurare, valorile limită, pragurile de alertă şi de informare şi criteriile de amplasare a punctelor de monitorizare sunt stabilite de legislaţia naţională privind protecţia atmosferei şi sunt conforme cerinţelor prevăzute de reglementările europene.Rezultatele înregistrate sunt raportate la valorile limită prevăzute de **Legea 104/2011.**

**BR 3**

**Staţia Brăila 1-** Staţia de trafic este amplasată pe Calea Galaţi nr. 53 şi monitorizează nivelele de poluare generate preponderent de emisiile din traficul, cu fluxuri medii şi ridicate, de pe străzile limitrofe.Poluanţii monitorizaţi sunt: SO2, NOx, CO, Pb, PM10, benzen, toluen, o,m,p-xilen, etilbenzen.

**Staţia Brăila 2 -** Este amplasată în Piaţa Independenţei nr. 1, la distanţă de trafic şi de zone industriale sau surse punctuale mari. Monitorizează nivelele medii de poluare din zona urbană datorate emisiilor din interiorul oraşului, precum şi contribuţiile posibil semnificative datorate unor fenomene de transport a poluanţilor atmosferici proveniţi din exteriorul municipiului Brăila. Poluanţii monitorizaţi sunt: SO2, NOx, CO, O3, Pb, PM10, PM2,5, benzen, toluen, o,m,p-xilen, etilbenzen.

**Staţia Brăila 3 -** Staţia este situată în Comuna Cazasu şi monitorizează nivelele medii de poluare din interiorul zonei suburbane datorate unor fenomene de transport a poluanţilor ce provin din municipiul Brăila. Monitorizarea se realizează în vederea evaluării expunerii populaţiei şi a vegetaţiei din localităţile de la marginea zonei urbane unde pot apărea fenomene de poluare fotochimică. Poluanţii monitorizaţi sunt: SO2, NOx, CO, O3, Pb, PM10, benzen, toluen, o,m,p-xilen, etilbenzen.

**Staţia Brăila 4 -** Staţia este amplasată pe Şoseaua Baldovineşti în incinta Staţiei de pompare ape uzate a Companiei de Utilităţi Publice Dunărea - Brăila şi determină nivelul de poluare provenit de la sursele industriale din zonă sau din zonele limitrofe. Poluanţii monitorizaţi sunt: SO2, NOx, CO, O3, PM10.

**Staţia Brăila 5 -** Staţia este amplasată în Comuna Chiscani, în vecinătatea SC. Termoelectrica S.A. şi monitorizează nivelul de poluare a aerului din zona învecinată emisiilor de pe Platforma Industrială Chiscani. Poluanţii monitorizaţi sunt: SO2, NOx, CO, O3, PM10, benzen, toluen, o,m,p-xilen, etilbenzen.

**Poluanţii monitorizaţi**

Valorile medii lunare nu au fost calculate unde datele au fost insuficiente.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Staţia | Tipul staţiei | Tip poluant monitorizat | Media | Maxima | Minima | Număr măsurători | U.M. | Limita |
| BR1 | Trafic | SO2 | 5.94 | 28.17 | 3.47 | 711 | μg/m3 | 350 |
| NO | 7.97 | 120.4 | 2.62 | 549 | μg/m3 | 200 |
| NO2 | 29.86 | 172 | 8.2 | 549 | μg/m3 | 200 |
| Nox | 41.83 | 296.6 | 15.04 | 549 | μg/m3 | 30/an |
| CO | 0.09 | 0.98 | 0.01 | 705 | mg/m3 | 10 |
| Benzen | 2.18 | 8.17 | 0 | 735 | μg/m3 | 7 |
| PM10 nef. | 13.04 | 69.74 | 1.73 | 743 | μg/m3 | 50 |
| PM10 grv. | 25.09 | 44.7 | 7.27 | 672 | μg/m3 | 50 |
| BR2 | Urban | SO2 | 3.95 | 16.29 | 2.66 | 711 | μg/m3 | 350 |
| NO | 4.61 | 36.29 | 2.93 | 710 | μg/m3 | 200 |
| NO2 | 11.14 | 65.81 | 4.86 | 710 | μg/m3 | 200 |
| Nox | 18.05 | 105.1 | 10.07 | 710 | μg/m3 | 30/an |
| CO | 0.07 | 1.06 | 0 | 711 | mg/m3 | 10 |
| O3 | 53.55 | 113.9 | 6.14 | 704 | μg/m3 | 120 |
| Benzen | 0.96 | 7.78 | 0.33 | 735 | μg/m3 | 7 |
| PM10 nef. | 15.3 | 176.8 | 6 | 740 | μg/m3 | 17 |
| PM10 grv. | 19.35 | 48.33 | 6.72 | 408 | μg/m3 | 50 |
| PM2.5 grv. | 14.12 | 24.03 | 2.00 | 552 | μg/m3 | 25 |
| BR3 | Suburban | SO2 | 3.89 | 15.23 | 0.94 | 505 | μg/m3 | 350 |
| NO | 3.77 | 18.63 | 1.26 | 506 | μg/m3 | 200 |
| NO2 | 11.61 | 44.69 | 1.81 | 506 | μg/m3 | 200 |
| Nox | 17.29 | 50.19 | 6.18 | 506 | μg/m3 | 30/an |
| CO | 0.05 | 0.43 | 0 | 524 | mg/m3 | 10 |
| O3 | 61.7 | 122 | 0.18 | 530 | μg/m3 | 120 |
| Benzen | 1.21 | 68 | 0.55 | 533 | μg/m3 | 7 |
| PM10 nef. | 10.8 | 75.8 | 0.87 | 548 | μg/m3 | 50 |
| PM10 grv. | 24.81 | 43.78 | 5.63 | 480 | μg/m3 | 50 |
| BR4 | IND1 | SO2 | 4.03 | 18.74 | 0.07 | 698 | μg/m3 | 350 |
| NO | 2.54 | 7.79 | 2.15 | 698 | μg/m3 | 200 |
| NO2 | 8.09 | 21.76 | 4.91 | 698 | μg/m3 | 200 |
| Nox | 11.91 | 28.73 | 8.62 | 698 | μg/m3 | 30/an |
| CO | 0.05 | 0.77 | 0.01 | 697 | mg/m3 | 10 |
| O3 | 62.27 | 122.1 | 4.92 | 698 | μg/m3 | 120 |
| PM10 nef. | 14.3 | 108.3 | 5 | 727 | μg/m3 | 50 |
| PM10 grv. | 24.38 | 48.51 | 6.72 | 528 | μg/m3 | 50 |
| BR5 | IND2 | SO2 | 4.75 | 6.99 | 1.86 | 707 | μg/m3 | 350 |
| NO | 4.39 | 13.41 | 2.55 | 701 | μg/m3 | 200 |
| NO2 | 9.58 | 64.22 | 4.22 | 701 | μg/m3 | 200 |
| Nox | 16.18 | 84.39 | 10.15 | 701 | μg/m3 | 30/an |
| CO | 0.03 | 0.22 | 0 | 708 | mg/m3 | 10 |
| O3 | 64.98 | 123.6 | 11.01 | 708 | μg/m3 | 120 |
| Benzen | 0.89 | 4.04 | 0.35 | 670 | μg/m3 | 7 |
| PM10 | 21.99 | 58.38 | 13.49 | 744 | μg/m3 | 50 |

Valorile înregistrate în luna iulie 2017 pentru SO2 s-au situat sub valorile limită admise.

Valorile înregistrate în luna iulie 2017 pentru NO2 s-au situat sub valorile limită zilnice admise de către Legea 104/2011.

**Limita la 8 h=10 mg /mc**

Valorile înregistrate în luna iulie 2017 pentru CO, se situează sub valorile limită admise.

Poluantul CO rezultă din arderea incompletă a combustibililor şi alături de benzen este considerat ca făcând parte din categoria poluanţilor specifici rezultaţi din trafic.

În luna iulie 2017 media orară a indicatorului ozon nu a depăşit pragul de informare de 180 μg/m3.

Pentru determinarea pulberilor in suspensie se aplică 2 metode, respectiv metoda automată şi metoda gravimetrică, care de altfel este metoda de referinţă.

În luna iulie 2017, la indicatorul PM10 (măsurat în sistem continuu), nu s-au înregistrat depășiri ale valorii limită admise.

**Evoluţia indicelui general de calitatea aerului**

Conform normativului privind stabilirea indicilor de calitate a aerului în vederea facilitării informării publicului – Ordinul 1095/2007, indicele specific de calitate a aerului reprezintă un sistem de codificare a concentraţiilor înregistrate pentru fiecare dintre poluanţii monitorizaţi: dioxid de sulf (SO2), dioxid de azot (NO2), ozon (O3), monoxid de carbon (CO), pulberi în suspensie (PM 10).

Staţia BR-1 TRAFIC adresa: Calea Galaţi nr. 53, Brăila

Staţia BR-2 FOND URBAN adresa: Piaţa Independenţei nr. 1, Brăila

Staţia BR-3 FOND SUBURBAN adresa: Sat Cazasu

Staţia BR-4 INDUSTRIAL 1 adresa: Şoseaua Baldovineşti nr. 22, Brăila

Staţia BR-5 INDUSTRIAL 2 adresa Sat Chiscani:

Notă : Datele sunt furnizate de staţiile automate din Reţeaua Naţională de Monitorizare a Calităţii Aerului

# CAPITOLUL 3

# REŢEAUA DE RADIOACTIVITATE

Valorile înregistrate la staţia automată de monitorizare a dozei gama se încadrează în limitele fondului natural.

**CAPITOLUL 4**

**REŢEAUA DE SUPRAVEGHERE A CALITĂŢII SOLULUI**

În luna iulie 2017 conform programului de monitorizare nu s-au prelevat probe de sol.

# CAPITOLUL 5

# REŢEAUA DE SUPRAVEGHERE A ZGOMOTULUI URBAN

În cursul lunii iulie 2017nu au fost efectuate măsurători ale nivelului de zgomot .

# CAPITOLUL 6

# PROTECŢIA NATURII ŞI ARII PROTEJATE

**DOMENIUL BIODIVERSITATE**

* Colaborare cu Serviciul Avize Acorduri Autorizaţii pentru elaborarea actelor de reglementare - s-au analizat 4 documentaţii pentru emitere acte de reglementare, pentru care s-au emis 4 puncte de vedere pentru:
* emiterea unei autorizații de mediu pentru un parc de sonde situat în perimetrul și vecinătatea ariei protejate ROSPA0006 Balta Tătaru
* emiterea acordului de mediu pentru realizarea unui complex hotelier și de tratament în stațiunea Lacu Sărat
* activitatea de exploatare masă lemnoasă în perimetrul ariilor protejate ROSPA0005 și ROSCI0006 Balta Mică a Brăilei
* gestionarea unui arbore monument al naturii situat în domeniul public al municipiului Brăila
* S-au întocmit capitolele corespunzătoare domeniului din Raportul Fişa judeţului.
* S-au întreprins măsurile prevăzute de HG nr. 323/2010 privind stabilirea sistemului de monitorizare a capturilor şi uciderilor accidentale ale tuturor speciilor de păsări, precum şi ale speciilor strict protejate prevăzute în anexele nr. 4A şi 4B la OUG nr. [57/2007](file:///C:\Documents%20and%20Settings\Administrator\Sintact%202.0\cache\Legislatie\temp\00103869.htm) privind regimul ariilor naturale protejate, conservarea habitatelor naturale, a florei şi faunei sălbatice: s-au întocmit documentele și s-au introdus datele în aplicația SIM pentru o captură accidentală –un pui de barză în localitatea Viziru, preluat provizoriu în custodie la Parcul Zoo Brăila, aparținând de SC Administrația Piețelor și Târgurilor Brăila.

**DOMENIUL SOL-SUBSOL**

* Colaborare cu Serviciul Avize Acorduri Autorizaţii pentru elaborarea actelor de reglementare: au fost analizate 3 documentaţii la care s-au făcut observaţii în cadrul şedinţelor CAT și s-au emis 3 puncte de vedere pentru:
* emiterea unei autorizații de mediu pentru un parc de sonde
* emiterea acordului de mediu pentru realizarea unui complex hotelier și de tratament în stațiunea Lacu Sărat
* modificarea studiului de fezabilitate pentru închiderea depozitului de deșeuri municipale Făurei

S-au întocmit capitolele corespunzătoare domeniului din Raportul Fişa judeţului

**CAPITOLUL 7**

**DOMENIUL DEŞEURI ŞI CHIMICALE**

* Colaborare cu Serviciul Avize Acorduri Autorizaţii pentru elaborarea actelor de reglementare: au fost analizate 10 documentaţii la care s-au făcut observaţii în cadrul şedinţelor CAT și:
* s-au emis 8 puncte de vedere pentru:
* revizuirea unei autorizații integrate de mediu pentru o fermă de creștere a porcilor
* emiterea autorizației de mediu pentru: un parc de sonde, un operator din domeniul comerțului, depozitării și transportului produselor chimice , o rampă de încărcare produse petroliere, un operator care desfășoară activități de tratare a deșeurilor și un operator ce desfășoară activități de exploatare forestieră
* modificarea studiului de fezabilitate pentru închiderea depozitului de deșeuri municipale Făurei
* emiterea acordului de mediu pentru realizarea unui complex hotelier și de tratament în stațiunea Lacu Sărat
* aplicarea OUG nr. 196/2005 privind Fondul pentru mediu aprobată cu modificări şi completări prin Legea nr. 105/2006, cu modificările şi completările ulterioare în ceea ce privește modul de calcul al procentului de reducere a deșeurilor eliminate prin depozitare
* modul de raportare a gestiunii deșeurilor cu care un operator nu intră fizic în contact
* modul de gestionare a cenușii de vatră provenită de la incinerarea deșeurilor de țesuturi animale
* emiterea acordului de mediu pentru un proiect de construire lagună stocare dejecții provenite de la creșterea suinelor
* s-a participat la două grupuri de lucru în cadrul procedurii SEA pentru două planuri de urbanism
* Au fost validate şi aprobate 8 formulare pentru transportul de deşeuri periculoase care se valorifică/reciclează/elimină în instalaţii din judeţul Brăila, conform HG nr.1061/2008, pentru aprobarea Procedurii de reglementare şi control al transportului deşeurilor pe teritoriul României. S-au înregistrat în baza de date 61 formulare de expediţie/transport deșeuri și substanţe periculoase.
* S-au colectat, validat şi prelucrat datele şi informaţiile necesare, s-au întocmit inventarele specifice şi s-au făcut raportările corespunzătoare privind:
  + fluxul deşeurilor;
  + condensatori cu PCB
  + Statistica deșeurilor 2016
  + stadiul de închidere al depozitelor neconforme;
  + evidența aprobării transporturilor de deșeuri periculoase –trim II 2017
  + extinderea sistemelor de colectare selectivă a deșeurilor de ambalaje-sem I 2017
  + operatorii colectori și tratatori de deşeuri de baterii și acumulatori-sem I 2017
  + capitolele corespunzătoare domeniului din raportul lunar Fişa judeţului
* Participare la o acţiune de preluare şi distrugere în cadrul comisiilor de specialitate organizate conform OG [14/2007](file:///C:\Documents%20and%20Settings\Administrator\sintact%203.0\cache\Legislatie\temp1115056\00120442.htm) pentru reglementarea modului şi condiţiilor de valorificare a bunurilor intrate, potrivit legii, în proprietatea privată a statului şi a normelor metodologice de aplicare stabilite prin HG 371/2007 Republicată.
* Au fost acordate operatorilor economici consultaţii tehnice pentru diferite tematici privind gestiunea deşeurilor corespunzătoare inventarelor sau raportărilor realizate pe parcursul lunii sau conform altor solicitări de informaţii din partea publicului interesat, în domeniul de activitate, statistica deșeurilor, înscrierea în SIM, completarea datelor în SIM.
* Participare la sesiune de Instruire EIA/SEA în cadrul Proiectului “Formarea profesională a personalului autorităţilor competente pentru protecţia mediului privind evaluarea impactului asupra mediului şi evaluarea de mediu pentru perioada 2014 – 2020”-etapa a 2 -a

# CAPITOLUL 8

**POLUĂRI ACCIDENTALE**

În cursul lunii iulie2017 la nivelul județuluiBrăila nu s-au înregistrat poluări accidentale.

**Director executiv**

**Ciprian CUZMIN**

**Şef Serviciu Monitorizare și Laboratoare,**

**Nicoleta ROADEVIN**

**Întocmit,**

**Iren IOAN**